Klast

Klast (z gr. klastó - zlomený, prasknutý) je termín označujúci úlomok horniny akejkoľvek veľkosti, či už obliak, pieskové alebo prachové zrno, úlomok schránky organizmu (takéto úlomky sa niekedy nazývajú aj bioklasty) a pod. Podľa pôvodu sa označujú ako:
 intraklasty - úlomky pochádzajúce z prostredia vlastného sedimentačného bazénu
 extraklasty - úlomky pochádzajúce z oblasti mimo sedimentačného bazénu. Niektoré majú vlastné pomenovania, napr. extraklast ílovca sa označujú ako závalok.
 bioklast alebo fosília - odumretá schránka organizmu, alebo jej otlačok. Po odumretí nadobúdajú schránky charakter klastických častícReichwalder, P., Jablonský, J., 2003; Všeobecná geológia 1. Univerzita Komenského, Bratislava, 239 s.
 olistolit - blok, alebo kryha s objemom od dm3 po tisícky m3, ktorá skĺzla po tektonický aktívnych okrajoch panvy do cudzorodého prostredia

 Referencie 

Kategória:Geologické termíny
Kategória:Sedimenty